Конски кестен
Конските кестени (Aesculus) са род широколистни дървета и храсти, виреещи в умерената част на Северното полукълбо. 7 – 10 вида виреят в Северна Америка, 13 – 15 – в Евразия. Има и няколко естествени хибрида. Традиционно са класифицирани в свое собствено еднородово семейство Hippocastanaceae, но генетични свидетелства показват, че това семейство, заедно с кленовете (Acer), по-добре се класифицират в семейството на сапуненото дърво (Sapindaceae), тъй като разликите между трите групи са малки и със съмнителна важност.

В Северна Америка конският кестен е наричан „еленово око“ (buckeye). Названието „конски кестен“ се използва за разграничаване спрямо истинските кестени от род Кестен (Castanea), сем. Букови (Fagaceae). Обикновеният конски кестен (Aesculus hippocastanum) е много популярен за културно отглеждане и често се нарича просто „конски кестен“. Името „еленово око“ е дадено заради подобието на семето на растението с око на елен, а „конски кестен“ – заради външната прилика на семето с кестен и негодността му за ядене („става само за конете“).

Видове 
 Aesculus arguta – Тексаски конски кестен
 Aesculus californica – Калифорнийски конски кестен
 Aesculus chinensis – Китайски конски кестен
 Aesculus flava (A. octandra) – Жълт американски конски кестен
 Aesculus glabra – Охайски конски кестен
 Aesculus hippocastanum – Обикновен конски кестен
 Aesculus indica – Индийски конски кестен
 Aesculus neglecta – Американски конски кестен джудже
 Aesculus parviflora – Дребноцветен американски конски кестен
 Aesculus pavia – Червен американски конски кестен
 Aesculus sylvatica – Обагрен американски конски кестен
 Aesculus turbinata – Японски конски кестен
 Aesculus wilsonii – Конски кестен на Уилсън

Галерия

Източници 

 
Защитени лечебни растения
Алергизиращи лечебни растения
Отровни и силно действащи лечебни растения
Флора на България
Флора на Европа